**Mașina de gunoi**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mașina de gunoi

Ce să facem în lumea care merge

în treaba ei, ce este treabă grea,

unde cine poate doar, culege

și nimeni pare a nu ne căuta?

Mai bine-aici, în lumea noastră mică,

în care tu cu mine ne-am ascuns,

doar neuitând că joia se ridică

gunoiul lumii pe care noi l-am tuns!

Și ce să facem în lumea abonată

la tot ce-i bun și tot ce e mai bine?

mai bine nu, n-aș da pe lumea toată,

spațiul și timpul avute doar cu tine!

Ce să facem în lumea asta care

e de departe prea scumpă pentru noi,

doar să nu uităm de joia când apare

la poarta noastră, mașina de gunoi?!